**SVEUČILIŠTE U ZAGREBU**

**MUZIČKA AKADEMIJA**

Trg Republike Hrvatske12

|  |  |
| --- | --- |
| KLASA: | 602-04/25-24/05 |
| URBROJ: | 251-79-1/1-25-01 |

Zagreb,15.07.2025.

Temeljem članka 17. stavak 5. Statuta Muzičke akademije, a do donošenja Odluke Senata Sveučilišta u Zagrebu vezane uz doznačavanje i trošenje sredstava subvencija participacija školarina u ak. god. 2025./2026., donosim

**P R I V R E M EN U O D L U K U**

**I.** Za ak. god. 2025./2026. utvrđujem kategorije studenata vezane na participaciju u troškovima studija redovitih studenata integriranih sveučilišnih preddiplomskih i diplomskih studija:

1. **OSLOBOĐENJE OD PARTICIPACIJE U TROŠKOVIMA STUDIJA**

**1.** Utvrđujem oslobođenje od participacije u troškovima studija za sljedeće kategorije studenata:

1. studente koji prvi put upisuju prvu godinu integriranih sveučilišnih preddiplomskih i diplomskih studija
2. studente Muzičke akademije u Zagrebu koji su u prethodnoj akademskoj godini ostvarili najmanje 55 ECTS bodova, osim studenata iz točke C) 1.1.
3. studente viših godina koji su u prethodnoj akademskoj godini upisali između 30 i 55 ECTS bodova i sve ih položili, osim studenata iz točke C) 1.1.
4. studente s utvrđenim invaliditetom od 60% i više, koji su u prethodnoj akademskoj godini ostvarili najmanje 30 ECTS bodova
5. student s pravom na jednu promjenu izabranog studija sukladno Zakonu
6. **DJELOMIČNA PARTICIPACIJA U TROŠKOVIMA STUDIJA**

**1.** Utvrđujem visinu djelomične participacije u troškovima studija za sljedeće kategorije studenata:

1. studente koji su u prethodnoj akademskoj godini ostvarili 30 do 54 ECTS bodova plaćaju djelomičnu participaciju u troškovima studija u visini nepoloženih ECTS bodova, osim studenata iz točke C) 1.1.
2. studente koji su završili jedan studij na Akademiji ili se nalaze na višoj godini drugog studija plaćaju punu participaciju umanjenu za priznate ECTS bodove u skladu s Pravilima za oslobađanje plaćanja dijela školarine koje je donijelo Vijeće Akademije 15. rujna 2008.godine (prilog Privremene odluke)
3. studente koji su u prethodnoj akademskoj godini ostvarili više od 30 ECTS bodova, a kojima je pored diplomskog ispita ostalo još nepoloženih ispita, plaćaju djelomičnu participaciju u troškovima studija u visini nepoloženih ECTS bodova
4. apsolvente koji su u prethodnoj akademskoj godini položili sve ispite osim diplomskog ispita plaćaju iznos od 254,00 eura

 **C) PUNA PARTICIPACIJA U TROŠKOVIMA STUDIJA**

**1.** Utvrđujem visinu pune participacije u troškovima studija u iznosu od 1.274,00 eura za sljedeće kategorije studenata:

1. studente koji su završili ili studirali već jedan studij
2. studente koji istodobno studiraju na dva ili više studija, osim studenata koji dokažu da su u kategoriji iznimno uspješnih studenata (sukladno Odluci o upisu drugoga studijskog programa KLASA: 602-04/19-5/14, URBROJ: 521-79-1-19-1 od 24.04.2019.)
3. studente koji su u prethodnoj akademskoj godini ostvarili manje od 30 ECTS bodova
4. studente kojima je odobren prelazak na više godine s drugih visokih učilišta
5. studente kojima je odobren nastavak studija na Muzičkoj akademiji nakon prekida
6. studente - strane državljane država izvan članica EU

**II.** Vrijednost jednog ECTS boda iznosi 21,00 euro.

**III.** Pri obračunu participacije u troškovima studija za ak. god. 2025./2026. uzimaju se samo bodovi ostvareni do kraja akademske godine 2024./2025.

**IV.** Participacija u troškovima studija iz točke B) plaća se odjednom pri upisu u zimski semestar.

Participacija iz točke C) plaća se u 4 jednaka obroka: prvi pri upisu u zimski semestar, drugi do 15.12.2025., treći pri upisu u ljetni semestar i četvrti do 15.04.2026.

**V.** Stupanjem na snagu ove odluke prestaje važiti Odluka dekana KLASA: 602-04/24-24/02, URBROJ: 251-79-1/1-24-04 od 1. listopada 2024.

**VI.** Ova Odluka stupa na snagu danom donošenja.

 D e k a n:

 prof. art. Igor Lešnik

## Pravila za oslobađanje plaćanja dijela školarine

* Školarine se djelomično oslobađaju studenti koji kod nas studiraju 2. Studij
* U svakom slučaju plaćaju 50 % školarine upisom u zimski semestar.
* Nakon upisa u višu godinu, molbom se traži priznavanje ispita iz prethodnog studija i oslobađanje od plaćanja dijela školarine. Krajnji rok do kad se primaju molbe je 15.10. tekuće ak.g.
* Za izborne predmete priznaju se samo oni koji su predviđeni studijskim i izvedbenim programom za drugi studij.
* Ispite je moguće priznati samo na jednom od studija
* Ukoliko se radi o priznavanju ECTSa
	+ od 1-19 (na godišnjoj razini) ne snižava se školarina
	+ Od 20-29 ECTSa snižava se školarina za 25%
	+ Za 30 i više ECTSa školarina je niža 50%
* Ovi studenti mogu konkurirati i na natječaju za oslobađanje od školarine kao i svi ostali ukoliko zadovoljavaju uvjete natječaja
* Oslobađanje vrijedi samo za tekuću ak.godinu

## Odgode plaćanja, plaćanje u više rata

Zbog lošeg imovinskog stanja student može molbom tražiti odgodu plaćanja, odn. plaćanje školarine u više rata.

Odgoda plaćanja rate (polovice godišnje školarine)može biti najviše tri mjeseca od upisa semestra.

Školarina se može plaćati do najviše u 8.rata u mjesečnoj dinamici od upisa godine do kraja nastavne godine, kod takvog načina plaćanja nema odgode plaćanja.

Do upisa u narednu ak.godinu moraju biti podmirene sve novčane obveze studenata (školarina, najam instrumenta, itd.)